Or Mamm deus bugale : ar Brezoneg, ar Feiz,  Koz braz int evelti, koz braz hirio an deiz.  Tud zo a en em blij oh o lared maro…  Fazi, va zudigou !… Beo int… Int a vevo !…  Doue a zo ganeom. Penaoz keid amzer zo,  E chom ar brezoneg buhezeg vel ma z eo ?  Keid, pa daolom eur zell war gartennou ar bed,  Nag a yezou maro, pe gand re all mesket !…  Gwir eo, eur brezel kriz warnom zo dirollet,  Dond a ra euz Bro-Hall eun avel penfollet,  Ouz or yez venniget ar Gall zo e kounnar…  A ! mar gallje dan traoñ ar brezoneg diskar !…  Nann, nann, fazia rit, va hredit, tud dizakr ;  Setu eun arme greñv en-dro dor madou sakr !  Ar Vreiziz zo kaled evel mein an aochou,  Evel ar gwez dero ker stank en or hoajou.  Kleved ran lavared, - hag her hredi a ran,  « Ar Feiz a zo laosket ! » - Sklêr eo da beb unan.  An deñved zo taget gand bleizi gouez naoneg ;  Peleh ema r penn kaoz ? e peleh an abeg ?  Teir eienenn, me gred, da gement-se a zo,  Heb aon, hep kasoni, amañ mo diskuillo ;  Evid or Mamm-Vro Vreiz, mantrusa gwalinier !  A sko ken dizamant warni e peb amzer.  Ar politik direiz, evel eul loen gouez,  En-deus pellaet ar peoh, - lazet an unvaniez ;  Eur gasoni hwero e  skoliou on amzer ;  Eneb ar brezoneg, er bugel a hwezer.  Ha komz a rin ouspenn euz a giziou ar Gall ;  A hounid or mêziou heñvel ouz eun tangwall ?  Bragou braz ha chupenn a vez greet fae warno,  Koefou evel e kêr a ranker kaoud hirio !…  Pep hini oar ervad ar brezoneg, ar Feiz,  A beb amzer a zo Breur ha Choar en or Breiz ;